



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

 Λευκάδα 6/11/2023

**ΔΕΛΤΙΟ ΤΥΠΟΥ**

**Επεμβάσεις επισκευής και βελτίωσης του δικτύου ύδρευσης του Καστού**

Με απόφαση της Οικονομικής Επιτροπής εγκρίθηκε η μελέτη και τα τεύχη δημοπράτησης του έργου **«Επισκευή, αποκατάσταση δικτύου ύδρευσης Καστού»** με προϋπολογισμό **45.000,00€** με ΦΠΑ, και χρηματοδότηση ΣΑΤΑ 2023.

Η μελέτη αφορά επεμβάσεις επισκευής και βελτίωσης του δικτύου ύδρευσης του Καστού με σκοπό και στόχο την αντιμετώπιση της λειψυδρίας, ειδικότερα κατά τους καλοκαιρινούς μήνες.

Ειδικότερα οι εργασίες που θα εκτελεσθούν είναι οι κάτωθι:

* Απόφραξη δικτύου μήκους τριών χιλιόμετρων με ρήψη χημικού διαλύματος
* Επισκευή 22 φρεατίων διαστάσεων 1,85 Χ 1,85μ, καθώς και η κατασκευή οκτώ νέων μεταλλικών καπακιών τα οποία θα τοποθετηθούν στα υφιστάμενα φρεάτια
* Επισκευή 14 φρεατίων διαστάσεων 1,50 Χ 1,50μ

Η υλοποίηση της αποκατάστασης του δικτύου είναι αναγκαία και θα πραγματοποιηθεί με κατεπείγουσα διαδικασία.

 ΑΠΟ ΤΟ ΔΗΜΟ ΛΕΥΚΑΔΑΣ